**Hyttevaktinstruks Venåshytta**

**Denne er oppdatert etter at vi har gjennomført de tre første hyttevaktene 2021 og erfaringer derfra. Det er lettet på smittevernreglene, men vi setter fortsatt fram antibac-automat utenfor hoveddør og antibac-flasker på bordene.**

**Hver familie har med seg 3 liter vaffelrøre.**

**Det er mulig å hente overflødige bakevarer hos Motz på lørdager, like før stengetid klokka 15 (bør hentes mellom 14.50 og 15) – som kan selges på hytta på søndagene. (Kake 15 kroner)**

**Hytta åpner klokka 11 og stenger klokka 15.**

**Vaktene møter senest en halvtime før hytteåpning. ÅPEN-SKILT henges opp ved Asakveien**

**Oppgavene før hytta åpner er:**

* **Antibac-automat** hentes på KLUBBROMMET og settes ut, utenfor hoveddør med plastdeksel under for å beskytte verandagulv mot søl. Egen instruks for automaten finnes på tavla på kjøkkenet i egen pose.
* Ta ned **Flue-fanger** hvis den henger oppe i taket i Lille peisestue.
* Lås opp **hoveddør**
* Sett ut sponsorskilt for kaffe og vaffelavtale nedenfor trappa opp til hovedinngang – **skiltet finnes i garderobe ved WC**
* Tenn **taklys** og tenn på **stearinlys** på bordene.
* Hvert bord bør ha en **antibacflaske** tilgjengelig. (I brett på brusrommet)
* Kontroller at dørene til begge **badstuene** er lukket
* Fire vimpelen og heise **flagget** som ligger i garderoben ved WC
* Tenne opp i begge **peisene**
* Kontroller at det er **papir og søppelpose** på WC ved Store peisestue
* Lås opp **brusskap** og ta fram varer for salg – hentes på brusrom – nøkkel til brusskap ved disken finnes i brusrom.
* Sett **kopper og asjetter** klar på disken
* Start **vaffelsteking** tidlig slik at det er en del klare når hytta åpnes. Settes fram i disken.
* Trakte 2-3 kanner med **kaffe** – se instruks over trakter
* **Vann** til buljong, kakao og toddy varmes i vannkoker
* **Purker**, som finnes i fryser, tines i mikro – deles i fire og påføres smør og gul og brun ost. Settes fram i disken. Tin opp 2 av gangen
* Smør, ost, syltetøy, fløte og solbærsaft til toddy finnes i **kjøleskapet.**
* Kakao, te, sukkerbiter og buljong finnes i **merket overskap**
* **Sjokolade** finnes i brusrommet
* Klargjør **ipad** som brukes til å taste inn varer som selges (se egen instruks for den)

**Oppgaver under åpningstiden av hytta:**

* Rydd og tørk av **bord** med såpevann – ikke bruk antibac eller lignende, som ødelegger lakken.
* Etterfyll med **ved** fra vedboden ute – nøkkel til vedbod på vaktnøkkelknippe.
* Kjør en **oppvaskmaskin** ved behov- programmet tar 25 minutter

**Oppgaver etter stengetid:**

* Antibac-automat settes tilbake på KLUBBROM – husk å slå av maskinen.
* Heng opp Flue-fanger i Lille peisestue
* Feie og vaske alle gulv i rom som har vært brukt.
* Alt som har vært i bruk av kjøkkenutstyr, kopper, kniver og annet kjøres i oppvaskmaskin og ryddes på plass.
* Salgsvarer ryddes på plass
* Peisved etterfylles
* Flagg fires og henges til tørk i garderoben, og vimpel heises
* Kontanter fra salget telles opp i egen svart kasse. Ellers betaler folk med kort eller vipps. Alt salg skal tastes inn på iPaden.
* Følg rutine for føring av kontantbeholdning og levering av denne til Berg sparebank –beskrivelse av rutine finnes i notatblokk i kassa.
* Slå av ipad og legg i egen plastboks.
* Kassa og ipaden settes i brusrommet som skal låses.
* Mangler det varer for salg eller begynner å bli lite, noter dette i notisbok ved oppslagstavle på kjøkkenet.
* Sjekk at alle vinduer og dører er låst, slå av alle lys inne.
* Nøkler og ÅPEN-skilt leveres til øverste navn på neste vaktlag – se hyttevaktlista på oppslagstavla på kjøkkenet.

**Oppskrifter:** Kaffe: oppskrift på veggen ved kaffemaskin, Toddy: 1 drammeglass ned solbærsaft pr. kopp, Buljong: 1 pose pr kopp